Gran X Aniversari de Tyrius Burjassot
2025-07-24

La Pineda de la Casa de Cultura ha sigut testimoni d’excepció del dinar de germanor que l’Associació de Mestresses de casa i Consumidors Tyrius de Burjassot ha organitzat aquest cap de setmana amb motiu del seu X Aniversari.

Contentes per haver complit deu anys de vida, emocionades i agraïdes del treball de la Junta Directiva, presidida per Emilia Valencia, les sòcies de Tyrius van gaudir d’un saborós dinar on el plat estrela va ser la paella.

No van voler perdre’s tan important aniversari l’alcalde de Burjassot, Rafa García i el regidor de Policia i Seguretat Ciutadana, Manuel Pérez Menero que, al costat de diferents representants de la Corporació Municipal, van gaudir també de la companyia de les sòcies de Tyrius Burjassot.